ইভিৎসা ইভুশিচ
ইভিৎসা ইভুশিচ (ক্রোয়েশীয়: Ivica Ivušić; জন্ম: ১ ফেব্রুয়ারি ১৯৯৫) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে সাইপ্রাসীয় ক্লাব পাফোস এবং ক্রোয়েশিয়া জাতীয় দলের হয়ে গোলরক্ষক হিসেবে খেলেন। ২০১০ সালে, ইভুশিচ ক্রোয়েশিয়া অনূর্ধ্ব-১৫ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন। প্রায় চার বছর যাবত ক্রোয়েশিয়ার বয়সভিত্তিক দলের হয়ে খেলার পর, তিনি ২০২১ সালে ক্রোয়েশিয়ার হয়ে আন্তর্জাতিক পর্যায়ে অভিষেক করেছেন; ক্রোয়েশিয়ার জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।